  Виталий Пронин Глазов ёрос Шудӥсь муртъёс: Ирка, егит кышномурт Любаш, егит кышномурт Парикмахер, ог ньыльдон аресъем кышномурт Нырысетӥ суред. Корка шорын егит кышномурт поръя. Любаш. Э, магазинэ потакум, реклама сётӥзы вал ук. Мае меда та нылашка киям донгиз. (Учке рекламаез.) Парикмахер. Туннэ 5 часэ клубын. Ӝогак Иркалы жингыртоно. (Телефонзэ кутэ, жингыртэ.) Алло, Ирка. Чырткем. Ирка. Тыныд но ӟеч. Любаш. Туннэ мар карод? Ирка. Уг тодӥськы на. Нош мар? Любаш. Оло, клубе поталом шуисько вал. Парикмахер лыктоз, шуо. Ирка. Йырси ӵышкись, шу. Любаш. Самой со! Ирка. Кӧняе? Дуно-а ӵышке? Любаш. Дунтэм, пе. Оло, ветлом? Ирка. Я иське, ветлом. Потыкуд жингырты. Мынам телефонам коньдонэ ӧвӧл. Любаш. Жингырто, жингырто. (Ас понназ.) Ох, сук ик тон, Ирка. Со сямыд понна куке но сереме усёд. Раскольников сюроз, кылдэ юалоз. Остэ, мар мон верасько. Тьфу, тьфу, тьфу! Кыкетӥ суред. Любаш час шоры учке. Любаш. Оло, 5 час-а ни? Иркалы жингыртоно. Пумен потоно. (Жингыртэ.) Ирка, пот ни. Ирка. Потонзэ пото, но... Тӥни ма. Маин мыном? (Сцена вылэ потэ.) Мон вуи. Любаш. Кызьы маин мыном? Машинаед вань ук, заводьтод но ширтом. Ирка. Кыӵе тыныд капчи - «заводьтод но ширтом». Нош бензинэ ӧвӧл. Уждунэз ӝегатӥзы... Любаш. Иське, автобусэн. Ирка. Автобусэн беромом. Любаш. Тонэ вормод шат. Соку мон таксиез ӧтё, ачим ик дунзэ тыро. Ирка. Ой, кыӵе тон молодец! Мукет дыръя одно ик ачим нуо. Любаш (ас понназ). Нуод тон, гогыед вырӟоз. Бензинэд быроз, картэд зулёз. Тьфу, сук песьтэр! Ирка. Маке шуид-а? Любаш. Ӧй, ӧй. Потоно ни, шуисько. Машина вуиз. Машина куара кылӥськиз. Сигналить каре. Куинетӥ суред. Клубын. Парикмахерскойын. Ирка, Любаш. Ӟечбуресь! Парикмахер. Тӥлед но умой. Кудды азьпал, солы скидка. Ирка. Соку мон, Любаш, пуксё. Мыным магазинэ вутсконо на. Шампунь басьтоно. Любаш. Я, я, мын ни. Витьыса улытозь, мон магазинэ вуыло. Парикмахер машинказэ улӟытӥз. Ирка (каллен гинэ.) Кызьы меда, дун тырытэк, ӵышкиськоно? Кызьы парикмахерез пӧяно? (Куаразэ будэтыса.) Кыӵе стрижкады дунтэмгес? Каскад-а? Каре-а? Парикмахер. Ваньмыз 250 манет. Дуно ик ӧвӧл. Ирка. Дуно ӧвӧл, шуиськоды. Мынам соиз но ӧвӧл. Парикмахер. Скидка лэсьто 50 манет. Ирка. Со но дуно. Дунтэмгес кароно на. Парикмахер (йырберзэ кормаса). Воксё но-а дун тыремды уг пот? Ирка. Озьы луэ шат? Парикмахер. Луэ. Вань сыӵе причёска, тодмо киноактриса нуллэ, нимаське со «Кар». Только мон озьы ӧй ӵышкылы на. Шуом, опытэ ӧвӧл. Уд кышкаське ке, тыршом. Ирка. Зэм-а, соку мон соглаш но, дась но. Парикмахер. Соку гожтӥське бумага вылэ, соглаш шуыса. Берло монэ янгыше эн уськытэ. Ирка. Ма, соглаш, соглаш. Киноактриса луо. Госпожа. Вае бумагадэс. (Гожтӥське.) Парикмахер. Всё. Кутскисько.Только синучконэ эн учке. (Йырсизэ ӵышке.) Любаш пыре. Любаш. Тон мар дауртӥд, Ирка? Ирка. Тон номыр уд валаськы, мон телесериалысь киноактриса. Вылаз ик, дун тырытэк, ӵышкиськи. Валад-а? Любаш. Астэ синучконысь адӟид-а? Ирка (синучконэ учке.) Мар тӥ кариды? Возьыттэм. Пӧяськись! Кызьы мон калык азе потом? Парикмахер. Тӥ асьтэос соглаш кариськиды... Любаш. Тӥни кин Раскольников вылэм - парикмахер - огшоры йырси ӵышкись. Теги: лыдиськонсиг  